ชาร์เบล มาคลุฟ

ชาร์เบล มาร์คลุฟ (อักษรโรมัน: Charbel Makhlouf หรือ Sharbel Maklouf, O.L.M.; 8 พฤษภาคม 1828 – 24 ธันวาคม 1898) หรือรู้จักในนาม นักบุญชาร์เบล มาร์คลุฟ () เป็นนักบวชในคริสต์จักรมารอไนต์จากประเทศเลบานอน เมื่อยังมีชีวิตอยู่ ท่านมีชื่อเสียงในวงกว้างในแง่ความศักดิ์สิทธิ์ และในคาทอลิกนับถือท่านเป็นนักบุญ

ในบรรดาคริสต์ชนชาวเลบานอน ท่านเป็นที่รู้จักในนาม "สงฆ์อัศจรรย์แห่งเลบานอน" (Miracle Monk of Lebanon) ซึ่งได้มาจากการรักษาอันเป็นปาฏิหารย์ยิ่งอะนเป็นผลจากการสวดภาวนาถึงท่าน โดยเฉพาะอย่างยิ่งหากอธิฐานต่อหน้าร่างของท่าน นอกจากนี้ท่านยังเป็นผู้เชื่อมสามัคคีระหว่างชาวคริสต์และมุสลิมในเลบานอน ร่างของท่านปัจจุบันฝังอยู่ที่อารามเซนต์มารอน

ร่าง
ในปี 1950 และ 1952 ได้มีการเปิดที่ฝังศพของท่าน และพบว่าร่างของท่ายังคงเหมือนเดิม คล้ายคลึงกับชายชราที่นอนหลับไหลเท่านั้น การอัดเทปโทรทัศน์จากปี 1950 เป็นหลักฐานสำคัญถึงสภาพไม่ย่อยสลายของร่างท่าน ถึงแม้ว่าตัวสุสานและที่ฝังศพจะคร่ำครึด้วยสนิมก็ตามที เว็บทางการมีการระบุว่า "ในศตวรรษนี้ [ศตวรรษที่ 20] มีการเปิดหลุมศพของนักบุญสี่ครั้ง ครั้งสุดท้ายคือ 1955" และในแต่ละครั้ง พบว่า "ร่างชุ่มเลือดของท่านยังคงมีความยืดหยุ่นเหมือนท่านยังคงมีชีวิตอยู่" กระทั่งในปี 1976 ในการเปิดหลุมศพได้พบว่าร่างของท่านย่อยสลายไปทั้งหมดแล้ว เหลือแต่เพียงโครงกระดูกเท่านั้น

การยกย่อง
พระสันตะปาปาปอลที่หกเป็นผู้ประกอบพิธียกขึ้นเป็นนักบุญ ในเวลานั้น หัวหน้าสังฆมณฑลเซนต์มารอนประจำสหรัฐ บิชอปฟราซิส ซาเยค (Bishop Francis Zayek, head the U.S. Diocese of St. Maron) ได้เขียนเอกสารตีพิมพ์ชื่อว่า "ดาวดวงใหม่แห่งตะวันออก" (A New Star of the East) ซึ่งซาเยคระบุว่า "นักบุญชาร์เบล เป็นดั้งนักบุญอันโตนีแห่งทะเลทรายองค์ที่สอง, ผู้เป็นกลิ่นหอมของเลบานอน เป็นผู้สารภาพแรกของตะวันออกที่ตะได้รับการยกขึ้นบูชา [หมายถึงการได้รับยกขึ้นเป็นนักบุญของคาทอลิก] ตามขั้นตอนแท้จริงของคริสตจักรคาทอลิก, เกียรติยศแห่งคริสตจักรอารามาอิกอันติโอเชียน (Aramaic Antiochian Church) ของเราทั้งผอง และต้นแบบแห่งจิตวิญญาณและการเริ่มต้นใหม่ ชาร์เบลเป็นดั่งไม้ซีดาร์ [สัญลักษณ์ประจำชาติ] ของเลบานอน ผู้ยืนท่ามกลางบทภาวนานิรันดร์ บนยอดของภูเขา"

ในฐานะมารอไนต์เลบานอน ท่านเป็นตัวอย่างของวิถีมารอไนต์ที่เป็นไปตามขนบของคาทอลิก ส่วนในฐานะคาทอลิก ท่านเป็นตัวอย่างของคุณธรรมและอำนาจในการกล่าวภาวนาแทนผู้อื่นที่ปรากฏแก่คาทอลิกจากทุกปูมหลัง

ปาฏิหารย์
ในบรรดาปาฏิหารย์มากมายของนักบุญชาร์เบล คริสตจักรเลือกปาฏิหารย์สองประการสำหรับการยกขึ้นเป็นบุญราศี (beatification) และหนึ่งประการสำหรับการยกขึ้นเป็นนักบุญ (canonization) ซึ่งปาฏิหารย์ทั้งสามประการนี้ได้แก่ 
 การรักษาภคิณีมารี อาเบล คามารี (Mary Abel Kamari) แห่งพระหฤทัยอันศักดิ์สิทธิ์
 การรักษาอิสคันดาร์ นาอิม โอเบด (Iskandar Naim Obeid) จาก Baabdat
 การรักษามารียัม อาวัด (Mariam Awad) จาก Hammana

อ้างอิง

แหล่งข้อมูลอื่น
Life of St. Charbel on YouTube (English subtitle movie)
Saint Charbel Official Website
Saint Charbel.com English site
A spiritual way (French website)
(belorussian website) 
(russian website) 
"St. Sharbel Makhluf", Saint of the Day, American Catholic 
Saints.SQPN: Charbel Makhlouf
Santiebeati:Charbel Mahklouf
Life and Death of Saint Charbel
Brief History of Saint Sharbel (In Syriac and English)

ชาวเลบานอน
คริสต์ชนชาวเลบานอน
นักบวชคาทอลิกตะวันออก
ฝังศพในประเทศเลบานอน
นักบุญที่เสียชีวิตแล้วศพไม่เน่าเปื่อย
นักบุญเมรอไนต์เลบานอน
นักบุญที่ประกาศโดยสมเด็จพระสันตะปาปาปอลที่ 6
ผู้ยังปาฏิหารย์